सूत्रों के अनुसार भाजपा ने गुजरात की वडोदरा लोकसभा सीट को सुरक्षित रख लिया है। पीएम वहां चुनाव लड़ सकते हैं। भाजपा नेताओं का दावा है कि मोदी 2019 में वडोदरा लोकसभा सीट से चुनाव लड़ेंगे और जीतेंगे। वहीं इस सीट को लेकर कई नेता आस लगाए बैठे हैं। ऐसे में पार्टी की ओर से वडोदरा सीट को पीएम के लिए सुरक्षित रखकर बाकियों को संदेश दिया गया है कि यह टिकट किसी और को नहीं दी जाएगी। हांलाकि इस सीट को लेकर कोई आधिकारिक पुष्टि नहीं की गई है।